03/10/2022 | Administración Autonómica
Xunta de Galicia
Consellería de Promoción do Emprego e Igualdade
Xefatura Territorial da Coruña
Servizo de Emprego e Economía Social
Resolución de inscrición e publicación da acta do 24 de marzo de 2022, pola que se interpreta o anexo III do convenio de FERROVIAL SERVICIOS, SA para o persoal do servizo de dinamización e mediación sociocultural dos centros cívicos de Santiago

Con data 12 de abril de 2022 tivo entrada, no rexistro xeral de convenios e acordos colectivos de traballo, a solicitude de inscrición e publicación do acordo polo que se interpreta o anexo III do convenio colectivo da empresa “FERROVIAL SERVICIOS, SA” para o persoal adscrito ao servizo de dinamización e mediación sociocultural da rede de centros cívicos do concello de Santiago de Compostela, asinado pola comisión paritaria o 24 de marzo de 2022. De acordo co disposto no artigo 90 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores (BOE núm 255, do 24 de outubro de 2015) e no artigo 2.1 e concordantes do Real Decreto 713/2010, do 28 de maio, sobre rexistro e depósito de convenios e acordos colectivos de traballo, (BOE núm.143, do 12 de xuño de 2012), así coma na Orde do 29 de outubro de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG Núm 222, do 18 de novembro) modificada pola Orde do 14 de marzo (DOG Núm.60 de 26 de marzo de 2013). Considerando que a Xefatura Territorial de Promoción do Emprego e Igualdade da Coruña é competente para resolver a inscrición deste acordo e ordenar a súa publicación, ao abeiro do Decreto 58/2022, do 15 de maio, polo que se establece a estrutura orgánica da Xunta de Galicia (DOG núm.94, de 16 de maio de 2022) e no Decreto 123/2022, do 23 de xuño, polo que se establece a estrutura orgánica da Consellería de Promoción do Emprego e Igualdade (DOG núm.130, de 08 de xullo de 2022). De acordo con todo o indicado, RESOLVO: 1. A inscrición da acta do 24 de marzo de 2022, pola que se interpreta o anexo III do convenio colectivo da empresa “FERROVIAL SERVICIOS, SA” para o persoal adscrito ao servizo de dinamización e mediación sociocultural da rede de centros cívicos do concello de Santiago de Compostela, no rexistro de convenios e acordos colectivos de traballo da Comunidade Autónoma de Galicia.2. A remisión da acta do 24 de marzo de 2022, pola que se interpreta o anexo III do convenio colectivo da empresa da empresa“FERROVIAL SERVICIOS, SA” para o persoal adscrito ao servizo de dinamización e mediación sociocultural da rede de centros cívicos do concello de Santiago de Compostela, ao Boletín Oficial da Provincia da Coruña para a súa publicación. A Coruña, 27 de setembro de 2022 A xefa territorial de Promoción do Emprego e Igualdade Ricardo Martin Ticu Demarchi En Santiago de Compostela, sendo o día 24 de marzo de 2022, nas instalacións da empresa, reúnense as persoas que forman parte Comisión Paritaria do Convenio Colectivo do Centro de traballo da Rede de Centros Socioculturais do Concello de Compostela, sendo as seguintes: Pola Empresa: - Ricardo Pérez Fernández Pola Parte Social: - Carme Vázquez Iglesias (CIG) - Ana Seone Otero (CIG) - Dolores Seone Arnejo (CUT) - Ramiro Abelleira Caamaño (CUT) Asesores: - Roberto Alonso Iglesias (CIG) Segundo as funcións desta Comisión establecidas no artigo 4, apartado B) do Convenio Colectivo, con motivo de esclarecer posibles conflitos derivados da interpretación do Anexo III do Convenio no que se refire ás persoas que concursan nunha promoción interna, esta Comisión Paritaria ACORDA por UNANIMIDADE: Que naqueles casos nos que, tras concorrer a unha promoción interna, a persoa que obteña a primeira posición en dita promoción renuncie á mesma, e sempre e cando non chegue a tomar posesión da vacante, adxudicarase esa vacante, sempre que se presentase máis dunha candidatura, á persoa que presentándose a dita promoción quedase en segundo lugar. E así sucesivamente ata esgotar tódalas candidaturas presentadas. Se a persoa gañadora da vacante, pola razón que sexa, non pode incorporarse á mesma no momento de gañala promoción (por unha ausencia temporal, baixa, excedencia, etc), pasarase á seguinte persoa da lista ata a reincorporación da persoa adxudicataria. En en proba de conformidade asinan a presente acta, delegando en Joel Francisco Bogatean Mohandas, con DNI XXXXXXXXX, para que realice os trámites correspondentes para a súa publicación no Rexistro de Convenios.